Karai Florencio Centu rembiapo héra: Kuña guarani. Takuapu, temitÿ ha tataypy pa’üre. Pévape omombe’u ñandéve kuña rekove Ñande Jarýi Jusu guivete voi ha upevarä ojevale Nimuendaju Unkel rembiapokuére, omombe’upotávo mba’éicha oñembojehu raka’e kuña ñande ypykuéra Apapokúva rembikuaápe. Oiko kuimba’e raë ha upéima ha’e ombojehu kuña peteï ña’ëme. Paï-tavyterä katu he’i kuimba’e ojejuhúma ramo ha’eñoiterei ojapo hague iñirürä kuña peteï inimbógui, ohekýiva ijeguakágui. Upévare ha’ekuéra he’i: kuimba’e ijeguakágui ojapo ijeguakarä. Libro arandu omomba’eguasúva Xudio ha Krihtianokuéra katu he’i Ñandejára ojapo rire kuimba’e ña’ügui ohekýi hague chugui, oke aja, peteï ikohtílla pehë ha upévagui ojapo hague chupe iñirürä. Mbohapyvépe ñahendu kuimba’e raë oiko hague ha upéima kuña. Upévare karai centu oñeporandu oimépa äva rehe voi pe kuña akói oñembotapykue, ojerereko’i, noñemomba’epái ha akóinte oñemboyke, opaite tetäme, ymaite guive ha ko’äga peve.